Nīgrande

Nīgrande ir ciems Saldus novada Nīgrandes pagastā, pagasta centrs. Izvietojies Ventas kreisajā krastā pie Laurupītes ietekas pie autoceļa P106  no novada centra Saldus un  no Rīgas.
Nīgrandē atrodas pagasta pārvalde, pamatskola, bērnudārzs, bibliotēka, luterāņu baznīca (pirmā koka baznīca celta 1663. gadā; mūra baznīca no 1775. gada).

 Vēsture 
Nīgrande ir sena apdzīvota vieta Lietuvas pierobežā. Ap 1500. gadu Nīgrandes teritorijā nonāca lēnī Johanam Pīlem, kurš izveidoja šeit vairākas muižas — Nīgrandi, Dziras un Meldzeri. Ventas krastā, attīstoties saimnieciskajai darbībai, izveidojās ciems, kas 1553. gadā ieguva tirgus tiesības. To nosauca par Pīlesmiestu (Pila, Pilesme).Livonijas 1706. gada karteDucatus Curlandiae, Barnickel, Johann (Johannes), -1746 Miestā dzīvoja ap 300 iedzīvotāju un nodarbojās ar amatniecību un robežtirdzniecību. 1656. gadā Pīlesmiests ieguva pilsētas tiesības.Latvijas ceļvedis. Alšu kaļķu ceplis Ar laiku miests panīka un to 1754. gadā pievienoja Nīgrandes (Niegranden) muižai. 

1870. gadā atvēra Nīgrandes pagasta skolu. Pēc 1920. gada zemes reformas Nīgrandes muižas kungu mājā iekārtoja pamatskolu. Skolas ēku sagrāva Kurzemes cietokšņa lielkaujā 1944. gada 2. novembrī.

Latvijas PSR laikā Nīgrande bija kolhoza «Straume» (vēlāk — starpkolhozu apvienības «Nīgrande») centrs. 
Uz ziemeļrietumiem no Nīgrandes mežā pie Skrundas autoceļa līdz Padomju armijas izvešanai 1994. gadā atradās PSRS raķešu bāze (29. raķešu divīzijas 344. raķešu pulka 1. diviziona pozīcijas).Bijusī PSRS armijas kodolraķešu R-14 (SS-5 Mod 1 Skean) Nīgrandes bāze no wikimapia.org

 Cilvēki 
Nīgrande ir rakstnieka Jēkaba Janševska (1865—1931) dzimtais ciems.

 Atsauces 

Kategorija:Latvijas pagastu centri
Kategorija:Latvijas bijušās pilsētas